VENDIM
Nr. 69, datë 22.8.2014

PËR KUALIFIKIMIN E IMPIANTIT PRODHUES TË SHOQËRISË “GJURR REC” SHPK NGA HEC “MALLA”

Në mbështetje të neneve 8 pika 2 germa “ll”, 9 dhe 39, të ligjit nr. 9072, datë 22.5.2003, “Për sektorin e energjisë elektrike” të ndryshuar, nenit 3 pika 1 germa “f”, të ligjit nr. 138/2013, datë 2.2.2013, “Për burimet e energjisë së rinovueshme”, nenit 9 pika 1 dhe pika 2 germa “a” të “Rregullave dhe procedurave të certifikimit të prodhimit të energjisë elektrike nga burimet e rinovueshme”, të miratuara me vendimin e Bordit të Komisionerëve nr. 9, datë 21.2.2007,  Bordi i Komisionerëve, në mbledhjen e tij të datës 22.8.2014, pasi shqyrtoi aplikimin e paraqitur nga shoqëria “Gjurr Rec ” sh.p.k. për kualifikimin e impiantit prodhues për HEC “Malla”, me fuqi totale të instaluar 5.455 MW si burim i rinovueshëm energjie, 

Konstatoi se:

Aplikimi i paraqitur nga shoqëria “Gjurr Rec” sh.p.k., është plotësuar konform “Rregullave dhe procedurave të certifikimit të prodhimit të energjisë elektrike nga burimet e rinovueshme”,  si më poshtë:
- Neni 7, pika 1 , germat “a”, “b”, “c”, “d”
Përshkrimi i përgjithshëm i centralit
Ky dokumentacion është dhënë i saktë dhe i plotë. 

- Neni 7, pika 2, germat “a”, “b”, “c”, “d” 
Dokumentacioni vijues grafik, koreografia, planimetria e përgjithshme, skema funksionale etj. 
Ky dokumentacion është paraqitur në mënyrë korrekte. 
- Neni 7 pika 3, germat “a”, “b”, “c”
Përshkrimi i centralit
Ky dokumentacion është dhënë i saktë dhe i plotë.
Për gjithë sa më sipër cituar, Bordi i Komisionerëve të ERE-s

Vendosi:

1. Të kualifikojë impiantin prodhues të shoqërisë “Gjurr Rec” sh.p.k., për HEC “Malla”, si burim i rinovueshëm energjie, me fuqi totale të instaluar 5.455 MW.
2. Ngarkohet Drejtoria e Licencimit dhe Monitorimit të Tregut të njoftojë aplikuesin lidhur me vendimin e Bordit të Komisionerëve të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.

